മുട്ടം ഗ്രാമപഞ്ചായത്തില് വാക്സിനേഷന് പുരോഗമിക്കുന്നു തൊടുപുഴ: മുട്ടം ഗ്രാമ പഞ്ചായത്തിലെ 45ന് മുകളില് പ്രായമുള്ള അര്ഹരായ മുഴുവന് ആളുകള്ക്കും വാക്സിന് നല്കിയതായി പഞ്ചായത്ത് അധികൃതര് വ്യക്തമാക്കി. ഇതോടെ വാക്സിനേഷന് വിതരണത്തില് മുട്ടം പഞ്ചായത്ത് മറ്റൊരു സുപ്രധാന നേട്ടം കൂടി കൈവരിച്ചിരിക്കുകയാണ്.മൂന്നു മാസത്തിനിടയില് കൊവിഡ് പോസിറ്റീവായവര്, വാക്സിനേഷന് സ്വീകരിക്കാന് സന്നദ്ധരല്ലാത്തവര്, വാക്സിനേഷന് എടുക്കാന് കഴിയാത്ത വിധം രോഗബാധിതര് എന്നിവര് മാത്രമാണ് നിലവില് വാക്സിനേഷന് നടത്താത്തവരുടെ പട്ടികയിലുള്ളത്. ജനപ്രതിനിധികള് മുട്ടം സാമൂഹ്യ ആരോഗ്യ കേന്ദ്രത്തിലെ ഡോക്ടര്മാര്, മറ്റ് ഉദ്യോഗസ്ഥര്, ആശാ പ്രവര്ത്തകര്, സന്നദ്ധ പ്രവര്ത്തകര് എന്നിവരുടെ കൂട്ടായ പ്രവര്ത്തന ഫലമായാണ് ഈ നേട്ടം കൈവരിക്കാന് സാധിച്ചത്. വിവിധ മേഖലകളില് നടത്തിയ കാമ്ബയിനുകള് വാക്സിനേഷന് പ്രവര്ത്തനങ്ങള് വേഗത്തിലാക്കാന് സഹായകമായിട്ടുണ്ടന്നും, പഞ്ചായത്ത് അധികൃതര് വ്യക്തമാക്കി.The post മുട്ടം ഗ്രാമപഞ്ചായത്തില് വാക്സിനേഷന് പുരോഗമിക്കുന്നു first appeared on MalayalamExpressOnline.